Երեքշաբթի՝ Ապրիլի 24-ի առաւօտեան, սկզբում թեմակալ առաջնորդի նախագահութեամբ, Մեծ Եղեռնի բիւրաւոր Սուրբ նահատակների յիշատակին ս. եւ անմահ պատարագ մատուցւեց Ս. Ա. վանքի Ս. Յովսէփ Արիմաթացի եկեղեցում, ապա վանքի շրջափակում կայացաւ ծաղիկների մատուցման արարողութիւնը՝ ազգային մարմինների, շրջանի Հայ Դատի յանձնախմբի, միութիւնների, հայոց դպրոցների ու ժողովրդի մասնակցութեամբ։ Ժամը 11։30-ին սկիզբ առաւ բողոքի քայլարշաւը, որը ներկաների ուժգին վանկարկումների ներքոյ ընթացաւ Արեւելեան Նազար, Թոհիդ, Շարիաթի եւ Հաքիմ Նեզամի գլխաւոր պողոտաներով։